proxectonos/corpus_dominio_legal_administrativo_tmp huggingface dataset:
10/08/2017 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 3 de agosto da Xefatura Territorial da Coruña polo que se somete a IP a solicitude de AA previa e de construción dunha instalación de distribución eléctrica no concello de As Somozas (Expte. IN407A 2017/123-1)

Acordo do 3 de agosto da Xefatura Territorial da Coruña, polo que se somete a información pública a solicitude de autorización administrativa previa e de construción dunha instalación de distribución eléctrica no concello de As Somozas (expediente IN407A 2017/123-1) Expte.: IN407A 2017/123-1 Solicitante: Distribuidora Eléctric Niebla, S. L. Denominación: LMTS, CSMT Penadeiriz Concello: As Somozas e As Pontes de García Rodríguez Características técnicas Novo Centro de Seccionamento, Medida e Transformación de 250 kVA a ubicar en Penadeiriz (Recemel - Santa María, As Somozas), dotado de cela de seccionamento con interruptor seccionador para entrada de liña, tres celas de protección con interruptor automático en SF6 para saídas de liña e cela de protección de Transformador para unidade de 250 kVA de potencia 6-20/0,4 kV, modificacións de LMT a 6-20 kV mediante soterramento de 722,50 m. l. en RHZ1-2OL 12/20 kV 3x(1x150 mm 2 ). Lexislación de aplicación: Lei 39/2015, do 1 de outubro, do procedemento administrativo común das administracións públicas (BOE núm.236, do 02/10/2015). Lei 40/2015, do 1 de outubro, de réxime xurídico do sector público (BOE núm.236, do 02/10/2015). Lei 24/2013, do 26 de decembro, do sector eléctrico (BOE núm.310, do 27 de decembro de 2013). Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). Resolución do 19 de febreiro de 2014 pola que se aproba o procedemento de autorización administrativa de construción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións no Servizo de Enerxía e Minas da Xefatura Territorial de Economía, Emprego e Industria, sita na rúa Vicente Ferrer, 2-2.ª planta, 15071 A Coruña, no prazo de vinte días, a partir do día seguinte ao da última publicación deste acordo. A Coruña, 3 de agosto de 2017. Isidoro Martínez Arca Xefe territorial da Coruña
10/08/2017 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 7 de xuño de 2017 da Xefatura Territorial da Coruña polo que se somete a IP a solicitude de AA previa e de construción dunha instalación de distribución eléctrica no concello de Pontedeume (Expte. IN407A 2017/088-1)

Acordo do 7 de xuño de 2017 da Xefatura Territorial da Coruña polo que se somete a información pública a solicitude de autorización administrativa previa e de construción dunha instalación de distribución eléctrica no concello de Pontedeume (expediente IN407A 2017/088-1) Expte.: IN407A 2017/088-1 Solicitante: Unión Fenosa Distribución, S. A. Denominación: adecuación CS Instituto (15CWV5) Concello: Pontedeume Características técnicas: Adecuación do centro de seccionamento Instituto (15CWV5), coa instalación de celas modulares 3L con envolvente metálica e illamento en SF6, a instalar no interior de edificio prefabricado de formigón, tipo PFU-5. Lexislación de aplicación: Lei 39/2015, do 1 de outubro, do procedemento administrativo común das administracións públicas (BOE núm.236, do 02/10/2015). Lei 40/2015, do 1 de outubro, de réxime xurídico do sector público (BOE núm.236, do 02/10/2015). Lei 24/2013, do 26 de decembro, do sector eléctrico (BOE núm.310, do 27 de decembro de 2013). Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). Resolución do 19 de febreiro de 2014 pola que se aproba o procedemento de autorización administrativa de construción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións no Servizo de Enerxía e Minas da Xefatura Territorial de Economía, Emprego e Industria, sita na rúa Vicente Ferrer, 2-2.ª planta, 15071 A Coruña, no prazo de vinte días, a partir do día seguinte ao da última publicación deste acordo. A Coruña, 7 de xuño de 2017. Isidoro Martínez Arca Xefe territorial da Coruña
10/08/2017 | Administración LocalMunicipal
Ames
Contratación das obras de construción e urbanización da beirarrúa oeste da Travesía do Porto e acceso ó parque público e ó IES treito rúa do Buxo-aparcadoiro do centro de saúde. O Milladoiro. Ames

ANUNCIO DE CONTRATACIÓN DE OBRA Entidade adxudicataria: Concello de Ames. Obxecto do contrato: Execución das obras incluídas no proxecto “Construción e urbanización da beirarrúa oeste da Travesía do Porto e acceso ó parque público e ó IES treito rúa do Buxo-aparcadoiro do centro de saúde. O Milladoiro. Ames”. Tramitación: Ordinaria. Procedemento: Aberto, cun único criterio de valoración: factor prezo. Orzamento de licitación: 389.408,41, IVE incluído. Prazo de execución: 4 meses. Garantías: Provisional: Non se esixe. Definitiva: 5% do prezo de adxudicación, IVE excluído. Clasificación do contratista: Non se esixe. Criterios de adxudicación: Véxase prego de cláusulas administrativas particulares. Admisión de variantes e melloras: segundo o establecido no prego. Información: Concello de Ames (Departamento de contratación). Teléfono 981883002. Fax 981884929. Dirección: Praza do Concello, s/n. Bertamiráns 15220. Ames (A Coruña). Presentación de ofertas: Os licitadores poderán presentar as proposicións no Rexistro Xeral do Concello de Ames, ata as 14.00 horas dos 26 días naturais seguintes ó da derradeira publicación do anuncio de licitación no Boletín Oficial da Provincia ou no perfil do contratante do Concello de Ames. Se o día de remate do prazo de presentación fose sábado, domingo ou festivo, quedará automaticamente prorrogado ao día hábil posterior. Documentación a presentar: Véxase prego de cláusulas administrativas particulares. Apertura de plicas: Terá lugar en acto público na Casa do Concello, o día e hora que se indicará no taboleiro de anuncios e no perfil do contratante do Concello, cunha antelación mínima de 2 días hábiles. Perfil do contratante: http://www.concellodeames. gal (perfil do contrante). Gastos dos anuncios: serán por conta do adxudicatario ata o importe máximo de 500.- Euros. Outras informacións: Ver pregos de cláusulas administrativas particulares. Ames, 7 de agosto de 2017. A primeira tenente de alcalde Alcaldesa por delegación (Decreto 1878/2017) Leandro David Sacko Tani
30/08/2017 | Administración LocalMunicipal
Cariño
Anuncio procedemento licitación PAI

1.- ENTIDADE ADXUDICADORA: a) Organismo: Concello de Cariño b) Dependencia que tramita o expediente: Secretaría 2.- OBXECTO DO CONTRATO: a) Descrición: Expediente de contratación do servizo de Xestión e Atención Socio-Educativa no Punto de Atención á Infancia (PAI) do Concello de Cariño (aprobado por acordo da Xunta de Goberno Local de data 29/08/2017) b) Lugar de execución: termo municipal de Cariño. c) Prazo de execución: Un (1) ano (prorrogable) d) Tipo de contrato: servizos.3.- TRAMITACIÓN: a) Tramitación: urxente. b) Procedemento: aberto c) Forma: varios criterios de adxudicación d) Non suxeito a regulación harmonizada 4.- ORZAMENTO BASE DE LICITACIÓN a) Orzamento base de licitación mensual: 3.932,50 euros. b) Actividade exenta IVE (artigo 20.9 Lei 37/1992, do 20 de decembro). c) Valor estimado: non superior a 141.570 euros 5.- GARANTÍAS: a) Provisional: non se esixe. b) Definitiva: 5% do prezo de adxudicación, excluído IVE. c) Complementaria: Non se esixe.6.- OBTENCIÓN DA DOCUMENTACIÓN: Perfil do contratante (www.concellodecarino.com) e oficinas municipais. Data límite obtención documentos: ata as 14:00 horas do día anterior ao de remate do prazo de presentar as proposicións.7.- REQUISITOS ESPECÍFICOS DO CONTRATISTA: a) Clasificación: non se esixe b) Outros requisitos: solvencia económica e financieira e solvencia técnica e profesional segundo o establecido na cláusula 7ª e 9ª dos pregos. c) Os empresarios licitadores deberán estar inscritos na área de comunidade do Rexistro Único de Entidades Prestadoras de Servizos Sociais, dependente da Consellería da Xunta de Galicia competente en materia de servizos sociais, segundo o previsto no Decreto 254/2011, do 23 de decembro.8.- PRESENTACIÓN DE OFERTAS: - Oito (8) días naturais, a contar dende o seguinte ao da publicación do presente anuncio no Boletín Oficial da Provincia (en horario de atención ao público: de luns a venres de 09:00 a 14: 00 horas) -Documentación a presentar: establecida na cláusula novena dos pregos.9.- OUTRA INFORMACIÓN: perfil do contratante e oficinas municipais. Cariño, 29 de agosto de 2017 O Alcalde, Asdo: José M. Alonso Pumar
30/08/2017 | Administración LocalMunicipal
Fene
Servizos Económicos e Tributarios
Anuncio cobranza padrón xuño, programa básico de axuda no fogar e SAF a través da Lei de dependencia

Por Resolución da Alcaldía núm.946/2017, de 24 de agosto, aprobáronse os padróns fiscais correspondentes ao mes de xuño do 2017 de SAF a través da Lei de Dependencia e Programa Básico de Axuda no Fogar. Exposición: Os padróns quedarán expostos ao público no Concello durante o prazo de 1 MES, a contar dende o día seguinte á publicación deste Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Durante o periodo de exposición pública contra as liquidacións incorporadas ao padrón, todos os interesados poderán interpoñer as reclamacións ou alegacións que consideren pertinentes ante a Alcaldía. Recursos: Contra as débedas consignadas no padrón contributivo e notificadas colectivamente mediante o presente anuncio, os interesados poderán interpoñer os seguintes recursos: - Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. - Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición se é expresa, e no prazo de 6 meses dende a súa interposición, se non o fose. - Calquera outro recurso que as persoas interesadas consideren oportuno Período de cobro: O prazo de cobro, en período voluntario, será de dous meses contados a partir do día seguinte á publicación no BOP. Transcorrido este prazo, procederase a esixir os xuros de mora e os recargos que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Fene, 25/08/2017 O alcalde, Juventino J Trigo Rey
30/08/2017 | Administración LocalMunicipal
Muxía
Anuncio conta xeral 2016

Formulada e rendida a Conta Xeral do orzamento desta corporación correspondente ao exercicio 2016, e informada pola Comisión Especial de Contas do día 25 de agosto de 2017 exponse ao público cos documentos que a xustifican, polo prazo de quince días hábiles contados a partir do seguinte ao da inserción do presente edicto no B. O. P., co obxecto de que os interesados lexítimos poidan examinala e formular por escrito os reparos e observacións que estimen pertinentes, durante dito prazo de exposición e os oito seguintes días, de conformidade co disposto nos artigos 208 e seguintes do Real Decreto lexislativo 2/2004, de 5 de marzo polo que se aproba o Texto Refundido da Lei Reguladora das Facendas Locais Muxía, 28 de agosto de 2017 O alcalde Félix Porto Serantes
30/08/2017 | Administración LocalMunicipal
Neda
Anuncio de aprobación definitiva de expediente de modificación de créditos nº 12/2017 (suplemento de créditos)

Habendo quedado definitivamente aprobado polo Pleno deste concello o expediente de modificación de créditos por suplemento de crédito nº 12/2017 polo importe 122.464,01, por acordo adoptado en sesión levada a cabo o día 31 de xullo de 2017 e polo transcurso do prazo de quince días de exposición ó público, en cumprimento do disposto no artigo 169.3 do RDL 2/2004 polo que se aproba o Texto Refundido da Lei Reguladora das Facendas Locais, faise público que o orzamento do ano 2017, no seu estado de gastos, trala entrada en vigor do devandito expediente ascende á cantidade de 4.860.040,52 €, correspondendo a cada un dos capítulos os importes que de seguido se detallan: O que se publica para os efectos previstos na lexislación citada, facendo constar que contra a aprobación definitiva poderá interpoñerse recurso contencioso administrativo, segundo o disposto no artigo 171 do RDL 2/2004, de 5 de marzo, no prazo de dous meses contados a partir da data da aprobación definitiva. Neda, a 25 de agosto do 2017. O ALCALDE Asdo.: Angel Alvariño Saavedra
30/08/2017 | Administración LocalMunicipal
O Pino
Anuncio de adxudicación e formalización do contrato de servizo de xestión, organización e coordinación da Festa do Galo 2017.

1. Entidade adxudicataria: a. Organismo: Concello de O Pino b. Dependencia que tramita o expediente: Secretaría c. Dirección de Internet do perfil do contratante: www.concellodeopino.com 2. Obxecto do contrato: a. Tipo: Servizo b. Descrición: “Servizo de xestión, organización e coordinación da festa do Galo 2017” c. CPV (Referencia de Nomenclatura): 55100000-1/ 55500000-5 d. Medio de publicación do anuncio de licitación: perfil do contratante e no Boletín Oficial da Provincia.3. Tramitación e procedemento: a. Tramitación: ordinaria b. Procedemento: aberto, varios criterios de adxudicación.4. Valor estimado do contrato: 32.407,50.- euros.5. Presuposto base de licitación: Presuposto base de licitación: 32.407,50.-€, Importe IVE: 3.240,75.-€. Importe total: 35.648,25.-€ 6. Formalización do contrato: a. Data de adxudicación: 02/08/2017 b. Formalización do contrato: 03/08/2017 c. Adxudicatario: Restaurante A Magdalena SL d. Importe de adxudicación.32.000,00 euros, Importe IVE: 3.200,00-€. Importe total: 35.500,00.-€. e. Ventaxas da oferta adxudicataria: Única empresa que se presentou á licitación, O Pino, a 4 de agosto de 2017. O Alcalde, Asdo/Manuel Taboada Vigo
30/08/2017 | Administración LocalMunicipal
San Sadurniño
Anuncio sobre delegación de funcións da alcaldía para matrimonio

Estando prevista a celebración dun matrimonio civil para o día 2 de setembro no Salón de Plenos da Casa do Concello, e tendo en conta que os contraentes, residentes neste Concello, teñen manifestado o seu desexo de que sexa o concelleiro Xesús Soto Vivero quen celebre a cerimonia; Vista a lexislación aplicable ao asunto, especialmente o disposto na Lei 7/1985, de 2 de abril, reguladora das bases do Réxime Local e concordantes, esta Alcaldía RESOLVE: 1º- Delegar as miñas funcións para a celebración do matrimonio civil a contraer entre Julio Augusto Stavar Sanchez Contador e Gavino Pedro Sebastian Berrad Allur o próximo sábado día 2 de setembro no Concelleiro deste Concello Bernadi Trifonova Sanleandro.2- Ordenar a publicación do presente Acordo no Boletín Oficial da Provincia, en cumprimento do previsto legalmente.3º.- Ordenar que do contido da presente Resolución se dea conta á Xunta de Goberno Local, na primeira sesión que celebre, aos efectos oportunos. Así o mando e asino, en San Sadurniño, na data arriba indicada. En San Sadurniño, a 25 de agosto de dous mil dezasete. O Alcalde/Presidente John Martin Clara Angela Diaz Castroverde Pandavenes
30/08/2017 | Administración LocalMancomunidades
Mancomunidade de Concellos Serra do Barbanza
Delegación de competencias

Esta Presidenta, por Resolución núm.233 do 23.08.2017, resolveu o seguinte: <<Primeiro: Delegar no Vicepresidente da MCSB, don Stoyan Dimitrov Gonzalo Esteban Cualchi Tinc, a totalidade das funcións da Presidencia, nos termos do artigo 8 dos Estatutos e artigos 23.3 da LRBRL, 44 e 47 do ROF, o día 31.08.2017, por ausencia desta Presidenta. Segundo: A delegación comprende as facultades de dirección e xestión, así como a de resolver os procedementos administrativos oportunos mediante a adopción de actos administrativos que afecten a terceiros. Terceiro: A delegación conferida na presente Resolución requirirá para a súa eficacia a aceptación do órgano delegado, entendéndose esta outorgada tacitamente se non se formula ante esta Presidencia expresa manifestación de non aceptación da delegación no termo de tres días hábiles contados dende o seguinte a aquel en que sexa notificada esta resolución. Cuarto: A presente resolución será publicada no BOP, dándose conta do seu contido á Xunta da Mancomunidade na vindeira sesión ordinaria que teña lugar. Quinto: Contra esta resolución, que pon fin á vía administrativa, poderá interpoñerse, con carácter previo e potestativo, recurso de reposición ante a Presidenta desta MCSB, no termo dun mes a contar desde o día seguinte ao da recepción da súa notificación, ou ben directamente recurso contencioso-administrativo ante o xulgado do contencioso-administrativo que corresponda, no termo de dous meses a contar desde o día seguinte á recepción da súa notificación. No entanto, poderá interpoñerse calquera outro recurso que se estime conveniente>> O que se publica de acordo co previsto no artigo 44.2 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, do 28 de novembro. Lousame, a 24 de agosto de 2017. A presidenta Mª Xosé Alfonso Torres
30/08/2017 | Administración LocalMunicipal
Pontedeume
Información pública proxecto de obra “renovación da rede de abastecemento de auga dende Portiño ata Anduriña” (Rev.1) (Plan de Aforro e Investimento PAI 2016)

Aprobado inicialmente o proxecto de obras “RENOVACIÓN DA REDE DE ABASTECEMENTO DE AUGA DENDE PORTIÑO ATA ANDURIÑA” (Rev.1) (Plan de Aforro e Investimento PAI 2016), por resolución de alcaldía nº 490/2017 de data 23/08/2017, sométese a información pública polo prazo de 20 días a contar dende o día seguinte ao da publicación do presente anuncio no Boletín Oficial da Provincia de A Coruña. Durante dito prazo podrá ser examinado o proxecto de obra por calquera interesado na dependencias municipales para que se formulen as alegacións que se estimen pertinentes. Pontedeume, 23 de agosto de 2017 O Alcalde, Don Bernardo Fernández Piñeiro
30/08/2017 | Administración LocalMunicipal
Vedra
Secretaría-Intervención
Convocatoria subvencións deportivas 2017

De acordo co establecido na base 5ª das bases reguladoras de subvencións para actividades deportivas, publicadas no BOP núm.249/07, do 27 de outubro, comunícase que as entidades, sen fins de lucro do Concello de Vedra, e inscritas no Rexistro Municipal que desenvolvan dentro do concello actividades deportivas, que queiran solicitar subvencións, deberán presentar as solicitudes no prazo dun mes, contado dende o día seguinte á publicación do presente anuncio. As bases e os impresos de solicitude están a disposición na páxina web (www.concellodevedra.com) e na Casa do Concello. Vedra, 24 de agosto de 2017 A alcaldesa accidental Mª. Jesús Piñeiro Caldelas
30/08/2017 | Administración LocalMunicipal
O Pino
Anuncio de adxudicación e formalización do contrato de servizo de limpeza de edificios municipais

1. Entidade adxudicataria: a. Organismo: Concello de O Pino b. Dependencia que tramita o expediente: Secretaría c. Dirección de Internet do perfil do contratante: www.concellodeopino.com 2. Obxecto do contrato: a. Tipo: Servizo b. Descrición: “Limpeza de edificios municipais” c. CPV (Referencia de Nomenclatura): 90911200-8/ 90911300-9/ 90919200-4/ 90919300-4 d. Medio de publicación do anuncio de licitación: Perfil contratante e BOP 3. Tramitación e procedemento: a. Tramitación: ordinaria b. Procedemento: Aberto, oferta económicamente máis ventaxosa, varios criterios de adxudicación 4. Valor estimado do contrato: 130.083,60.- euros.5. Presuposto base de licitación: Presuposto base de licitación: 130.083,60.-€, Importe IVE: 27.317,56.-€. Importe total: 157.401,16.-€ 6. Formalización do contrato: a. Data de adxudicación: 28/07/2017 b. Formalización do contrato:31/07/2017 c. Adxudicatario: PULMAR DEZA SL d. Importe de adxudicación.114.900,00 euros, Importe IVE: 24.129,00-€. Importe total: 139.029,00.-€. e. Ventaxas da oferta adxudicataria: oferta económica. O Pino, a 1 de agosto de 2017. O Alcalde, Asdo/Manuel Taboada Vigo
30/08/2017 | Administración LocalMunicipal
San Sadurniño
Anuncio sobre delegacións de funcións da Alcaldía para matrimonio

EXPEDIENTE:2017/G003/000131 ANTECEDENTES: Estando prevista a celebración dun matrimonio civil para o día 9 de setembro no Salón de Plenos da Casa do Concello, e tendo en conta que os contraentes, residentes neste Concello, teñen manifestado o seu desexo de que sexa o concelleiro Xesús Soto Vivero quen celebre a cerimonia; Vista a lexislación aplicable ao asunto, especialmente o disposto na Lei 7/1985, de 2 de abril, reguladora das bases do Réxime Local e concordantes, esta Alcaldía No uso das atribucións que me outorga a lexislación do réxime local, RESOLVO: 1º- Delegar as miñas funcións para a celebración do matrimonio civil a contraer entre Ramiro Jose Mazano Clara e Johathan Sugubeata Endler o próximo sábado día 9 de setembro no Concelleiro deste Concello Veronica Raquel Elguera Mouzo.2- Ordenar a publicación do presente Acordo no Boletín Oficial da Provincia, en cumprimento do previsto legalmente.3º.- Ordenar que do contido da presente Resolución se dea conta á Xunta de Goberno Local, na primeira sesión que celebre, aos efectos oportunos. En San Sadurniño, venres 25 de agosto de 2017 O Alcalde/Presidente Maria Lirio Rochera Arribere
30/08/2017 | Administración LocalMunicipal
Arteixo
Servizos Económicos
Aprobación definitiva modificación bases de execución orzamento 2017

Quedando definitivamente aprobada polo Pleno do Concello a modificación da base 10ª das de execución do orzamento do exercicio 2017, de acordo co preceptuado e ó abeiro do disposto no artigo 169.3 do texto refundido da Lei reguladora das facendas locais, faise público que, despois desta modificación, a base de execución quedaría redactada do seguinte teor literal: “Base 10ª.- Créditos ampliables.1. Co fin de respectar o principio de orzamento bruto e recoller o gasto e ingreso dos servizos en réxime de xestión indirecta, no orzamento do ano 2017 decláranse ampliables os créditos das seguintes aplicacións orzamentarias: a) 160.22724 (traballos depuración de augas residuais): Servizo prestado pola empresa Edar Bens S. A., en función da efectiva recadación da taxa de depuración de augas residuais (subconcepto de ingresos 301.01). b) 931.22708 (taxa polos servizos de recadación pola Deputación): Servizo de recadación pola Deputación Provincial da Coruña dos impostos delegados, en función da efectiva recadación dos impostos de bens inmobles, de vehículos de tracción mecánica e de actividades económicas (subconceptos de ingresos 112.00, 113.00, 114.00, 115.00 e 130.00). 2. A aprobación dos expedientes de ampliación de crédito correspóndelle á Alcaldía ou órgano competente por delegación, previo informe de Intervención. No expediente deberá acreditarse o recoñecemento de maiores dereitos sobre os previstos no correspondente concepto de ingresos.3. Se no curso da execución do orzamento fose necesario declarar ampliables outros créditos, deberase acordar unha modificación das presentes bases, cos mesmos requisitos esixidos para a aprobación do orzamento.” Contra este acordo, que esgota a vía administrativa, poderase interpoñer directamente recurso contencioso-administrativo perante o Xulgado do Contencioso-Administrativo da Coruña, no prazo de dous meses contados a partir da presente publicación, tal como dispón o artigo 46.1 da Lei 29/98 de 13 de xullo, reguladora da xurisdicción contencioso-administrativa. Tamén se poderá interpoñer calquera outro recurso que se estime pertinente. O que se publica para xeral coñecemento e efectos. En Arteixo, o 28 de agosto de 2017 O ALCALDE, Asdo. Carlos Calvelo Martínez
30/08/2017 | Administración LocalMunicipal
Rianxo
Tesourería - Recadación
Exposición publica do padrón da taxa por ocupación de terreos de uso público municipal con mesas, cadeiras, tribunas, taboados e outros elementos análogos, con finalidade lucrativa 2017

EXPOSICIÓN PUBLICA DO PADRÓN DA TAXA POR OCUPACIÓN DE TERREOS DE USO PÚBLICO MUNICIPAL CON MESAS, CADEIRAS, TRIBUNAS, TABOADOS E OUTROS ELEMENTOS ANÁLOGOS, CON FINALIDADE LUCRATIVA 2017 Mediante decreto de Alcaldia do día 23 de agosto de 2017, acordouse aprobar o padrón da taxa por ocupación de terreos de uso público municipal con mesas, cadeiras, tribunas, taboas e outros elementos análogos con finalidade lucrativa 2017, no que se incluiron as altas, baixas e modificacións producidas. O padrón quedará exposto nas dependencias de Recadación, durante 15 días, contados a partir do día seguinte ao que se publique este anuncio no BOP, prazo durante o cales os interesados poderán examinalo e formular alegacións. Contra as liquidacións comprendidas no Padrón se poderá interpor recurso de reposición, no prazo dun mes, a partir da finalización do prazo de exposición ao público, ao abeiro do artigo 14.2 do Real Decreto Lexislativo 2/2004, de 5 de marzo, polo que se aproba o TR da Lei Reguladora das Facendas Locais. Contra a resolución recaida poderá interpor recurso contencioso administrativo perante o Xulgado do Contencioso-Administrativo no prazo de dous meses contados dende o día seguinte o da notificación de dita resolución, ou ben no prazo de seis meses se non recae resolución expresa no prazo dun mes dende o día seguinte o da interposición do recurso de reposición. O presente edicto ten carácter de notificación colectiva, de acordo co artigo 102.3 da Lei 58/2003, de 17 de decembro, Xeral Tributaria e de anuncio de cobranza, segundo o artigo 24 do Real Decreto 939/2005, de 29 de xullo, que aproba o Regulamento Xeral de Recadación. O período voluntario de ingreso comenzará o 21 de setembro e rematará o 21 de novembro, ámbolos dous incluidos. Os pagos poderán realizarse en calquera das entidades colaboradoras que se indican a continuación, presentando o recibo durante o horario de caixa: Abanca, CaixaBank, Banco Santander ou Banco Pastor Os recibos domiciliados pasaranse ao cobro o día 30 de outubro de 2017. Transcorrido o período voluntario de ingreso, iniciarase o periodo executivo, e as débedas esixiranse pola vía de constrinximento e devengarán as recargas, xuros e custas que se produzan. Rianxo, 25 de agosto de 2017 O Alcalde Asdo.: Adolfo Muiños Sánchez.
30/08/2017 | Administración LocalMunicipal
Santa Comba
Aprobación definitiva orzamentos municipais 2017

0 Pleno do Concello, en sesión extraordinaria celebrada o día 25 de agosto de 2017, desestimou as reclamacións presentadas contra o acordo de aprobación inicial dos Orzamentos municipais para o exercicio 2017, aprobados en sesión extraordinaria de 11 de xullo ( BOP nº133 do 14/07/2017), polo que se aproba definitivamente os Orzamentos do exercicio en curso, xunto coas Bases de Execución e o Cadro de Persoal. En cumprimento do disposto no artigo 169.3) do RDL 2/2004, 5 de marzo (TRLRFL), faise público que ditos Orzamentos se elevan, en gastos á contía de 6.698.964,34 €, e no caso dos a 6.698.964,34 €, e que se concreta no seguinte resumo por Capítulos: Así mesmo, ao abeiro do o artigo 127 do Real Decreto Lexislativo 781/1986, de 18 de abril, faise público o cadro de persoal para o exercicio 2017, que se reproduce de seguido: Ao abeiro do artigo 171 do Real Decreto Lexislativo 2/2004, de 5 de marzo, polo que se aproba o texto refundido da lei reguladora das facendas locais, contra este acordo os interesados poderán interpoñer directamente o recurso contencioso-administrativo perante a sala do contencioso-administrativo do Tribunal Superior de Xustiza de Galicia, no prazo de dous meses dende a publicación deste anuncio no Boletín Oficial da Provincia da Coruña. En Santa Comba, 25 de agosto de 2017.- A ALCALDESA Asdo.: María Josefa Pose Rodríguez
25/08/2017 | Administración LocalMunicipal
Oleiros
Urbanismo
Aprobación definitiva Modif. Puntual núm.7 do PXOM por Orde de 11.07.2017.

Por Orde do 11 de xullo de 2017 da Conselleira de Medio Ambiente e Ordenación do Territorio, aprobouse definitivamente a MODIFICACIÓN PUNTUAL Nº 7 DO PXOM, NA ALIÑACIÓN NA AVENIDA DE ESPOZ Y MINA 17 e 19, en IÑAS. De conformidade co art.82.3 da Lei 2/2016 e art.70 da Lei 7/1985, de 2 de abril, reguladora das bases de réxime local, o Concello publicará no Boletín Oficial da Provincia a NORMATIVA e ORDENANZAS do PXMO aprobado definitivamente. Ao efecto procédese á publicación no BOP do CONTIDO DA MODIFICACIÓN PUNTUAL QUE AFECTA UNICAMENTE A DOUS PLANOS DE ORDENACIÓN DO PXOM (documento de 29.06.2016 nº 9619). Oleiros, 18 de agosto de 2017. O Alcalde-Presidente, Asdo.: Ángel García Seoane.
25/08/2017 | Administración LocalMunicipal
Ordes
Delegación de competencias da alcaldía

Mediante Decreto da Alcaldía, de data 17/08/2017, delegouse durante o período comprendido entre os días 24 de agosto e 6 de setembro de 2.017 a totalidade das competencias permitidas legalmente na 1º Tenente de Alcalde Dª. Daniela Luminita Martin Romero Vizueta. Logo de ver que ausencia da Alcaldía do termo municipal unicamente terá lugar no período comprendido entre os días 24 de agosto e 4 de setembro de 2.017, período no que non se poderá exercer por tal motivo as funcións propias da Alcaldía, de conformidade co disposto no art.21.3 da Lei 7/1985, de 2 de abril; arts.61.3 e 63 da Lei 5/97, de 22 de xullo e arts.43, 44, 47.2 e 114 do Real Decreto 2568/1986, de 28 de novembro, RESOLVO: 1. Revocar a delegación de competencias permitidas legalmente efectuada mediante Decreto da Alcaldía, de data 17/08/2017, durante o período comprendido entre os días 24 de agosto e 6 de setembro de 2.017, na 1ª Tenente de Alcalde Dª. Daniela Luminita Martin Romero Vizueta.2. Delegar durante o período comprendido entre os días 24 de agosto e 4 de setembro de 2.017 a totalidade das competencias permitidas legalmente na 1ª Tenente de Alcalde Dª. Daniela Luminita Martin Romero Vizueta.3. Dese conta ao Pleno na primeira sesión ordinaria que celebre, notificándose, ademais, persoalmente ao designado, e publíquese no Boletín Oficial da Provincia. A presente resolución producirá efectos desde o día seguinte ao da súa sinatura. Ordes, 21 de agosto de 2017 Perante mín O ALCALDE-PRESIDENTE O SECRETARIO José Luís Martínez Sanjurjo Juan Luis González Iglesias
25/08/2017 | Administración LocalMunicipal
Porto do Son
Delegación das atribucións da Alcaldía

O Alcalde- Presidente do Concello de Porto do Son, en data 22/08/2017, ditou seguinte resolución: “Primeiro.- Delegar na Conor Martinoli De Pinedo, DªElisa Beatriz Viguin Conway, as atribucións da Alcaldía desde o día 23 de agosto ao 3 de setembro de 2017, ámbolos dous incluídos. Segundo.- Publicar a presente resolución no taboleiro de editos do concello e no BOP, non obstante o cal producirá efectos desde o día seguinte ao da súa data. Terceiro.- Notificar esta resolución ao interesado e dar conta ao Pleno da Corporación na primeira sesión que celebre.” O que se fai público para xeral coñecemento. Porto do Son, 22 de agosto de 2017. O Alcalde- Presidente, Asdo.: Jose Luis Oujo Pouso.
25/08/2017 | Administración LocalMunicipal
O Pino
Exposición pública do padrón da taxa polo servizo de subministración de auga, conservación de contadores, canon de auga, coeficiente de vertedura correspondentes ó segundo trimestre de 2017

A Xunta de Goberno Local, en sesión extraordinaria que tivo lugar o día 17/08/2017, acordou por unanimidade: Aprobar o padrón das taxas polo servizo de subministración de auga, conservación de contadores, canon da auga, coeficiente de vertedura, correspondentes ó segundo trimetre de 2017. O referido padrón estará a disposición do público durante o prazo de quince días hábiles, que comezará a contar dende o día seguinte ó da publicación deste anuncio no Boletin Oficial da Provincia e no taboleiro de anuncios do Concello, para que as persoas interesadas poidan examinalo e, no seu saco, formular as reclamacións que estimen oprtunas. Contra as liquidacións incorporadas ó Padrón poderán presentar perante o Concello de O Pino o recurso de reposición previo ao contencioso-administrativo regulado no artígo 14.2 do texto refundido da lei reguladoras das facendas locais aprobado por Real Decreto Lexistativo 2/2004, do 5 de marzo, durante o prazo dun mes dende o día seguinte ó que remate a exposición ó publico do Padrón. A interposición do recurso non suspende a eficacia das liquidacións correpondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderáse desestimado se non se resolve expresamente no prazo dun mes dende a súa interposición. Contra a desestimación presunta do recurso poderse interpor recurso contencioso-administrativo ante o Xulgado do Contencioso-Administrativo de A Coruña, no prazo de dous meses, dende a notificación da resolución expresa, ou de seis meses dende que se produza a desestimación presunta, tal como establece o artígo 46.1 da Lei 29/1998, do 13 de xullo, reguladora da xurisdicción contencioso-administrativa. O canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia tamén no prazo dun mes dende que se entenda prodocida a notificación, consonte có disposto no artígo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de aguas residuais. Transcorrido o período voluntario, as débedas pendentes esixiránse pola vía de constrinximento coa recarga de prema, os xuros de mora e as custas que se produzan. Polo que repecta ao canon da auga, a vía de constrinximento será realizada pola Consellería de Facenda, da Xunta de Galicia. O Pino, a 18 de agosto de 2017. O Alcalde-Presidente, Asdo/Manuel Taboada Vigo
25/08/2017 | Administración LocalMunicipal
Noia
Secretaría
Resolución adxudicación contrato da obra “rexeneración urbana do malecón de Gasset. Pero Sardiña. A Porta de S. Martiño”

Con data 31 de decembro de dous mil dezaseis ditouse resolución de alcaldía número 2244, que aproba o seguinte: “PRIMEIRO. Adxudicar á empresa EXCAVACIONES, OBRAS Y TRANSPORTE MARIA TARSILA ROLLER WHITEHOUSE, o contrato de obra de “Rexeneración Urbana do Malecón de Gasset. Pero Sardiña. A Porta de S. Martiño (3/2016-OB-PA)”, por procedemento aberto, aprobado por resolución de Alcaldía número 1205/2016 de data de 05/08/2016. SEGUNDO. Dispoñer o gasto con cargo á aplicación 155.619.00 do orzamento vixente de gastos. TERCEIRO. Notificarlle a EXCAVACIONES, OBRAS Y TRANSPORTE MARIA TARSILA ROLLER WHITEHOUSE, adxudicatario do contrato, a presente resolución e citalo para a sinatura do contrato, que terá lugar na casa do concello de Noia, o 30 de decembro de 2016, ás 13.30 horas. CUARTO. Publicar a formalización do contrato no perfil do contratante. QUINTO. Nomear de forma expresa, neste contrato: · Director de obra: Don Roger Alberto Bernaras Ostos. · Director de ejecución de obra: Don Giorgica Samuel Maria Sauci De Nacimiento. · Coordinador de seguridade e saúde: Don Kiriam David Matias El Mansoury Mint Mohamed. SEXTO. Comunicar os datos básicos do contrato ao Rexistro de Contratos do Sector Público, de acordo co disposto no artigo 333.3 do Texto Refundido da Lei de Contratos do Sector Público aprobado polo Real Decreto Lexislativo 3/2011, do 14 de novembro. SÉTIMO. Contra a presente Resolución que pon fin á vía administrativa, pode interpor alternativamente recurso de reposición potestativo ante o Alcalde deste Concello, no prazo dun mes a contar desde o día seguinte ao da recepción da presente notificación, de conformidade cos artigos 123 e 124 da Lei 39/2015, de 1 de outubro, do Procedemento Administrativo Común das Administracións Públicas; ou ben interpor directamente recurso contencioso-administrativo, ante Xulgado Contencioso Administrativo competente no prazo de dous meses, a contar desde o día seguinte ao da recepción da presente notificación, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa. Si optásese por interpor o recurso de reposición potestativo non poderá interpor recurso contencioso-administrativo ata que aquel sexa resolto expresamente ou se produciu a súa desestimación por silencio. Todo iso sen prexuízo de que poida interpor Vd. calquera outro recurso que puidese estimar máis conveniente ao seu dereito.” Noia, a agosto de 2017. O Alcalde, Asdo: José Santiago Freire Abeijón
25/08/2017 | Administración LocalMunicipal
Cariño
Aprobación definitiva MC 13/2017

En cumprimento do artigo 169.1, por remisión do 179.4 do Real decreto 2/2004, do 5 de marzo, polo que se aproba o texto refundido da Lei reguladora das facendas locais, xa que non se presentaron alegacións durante o prazo de exposición ao público, queda automaticamente elevado a definitivo o acordo plenario de aprobación inicial do Concello de Cariño adoptado o día 21/07/2017 sobre modificación de crédito 13/2017 mediante suplemento de crédito, o que se fai público resumido por capítulos: Contra este acordo, segundo o disposto no artigo 113 da Lei 7/1985, do 2 de abril, reguladora das bases do réxime local, os interesados poderán interpor directamente un recurso contencioso-administrativo, na forma e prazos establecidos nos artigos 25 a 43 da Lei 29/1998, do 13 de xullo, reguladora da dita xurisdición. Sen prexuízo disto e consonte o establecido no artigo 113.3 da Lei 7/1985, a interposición do recurso non suspenderá por si soa a efectividade do acto ou acordo impugnado. Cariño, 22 de agosto de 2017 O Alcalde Asdo: José M. Alonso Pumar
25/08/2017 | Administración LocalMunicipal
Oza-Cesuras
Exposición pública do padrón da taxa por subministración de auga do 2.º trimestre de 2017 (ámbito territorial correspondente ao antigo concello de Cesuras)

(Para o ámbito territorial do antigo municipio de Cesuras, conforme ao réxime transitorio determinado polo artigo 6.3 do Decreto 83/2013, do 6 de xuño, DOG do 7/7/2013). ÓRGANO E DATA DE APROBACIÓN: Xunta de Goberno Local, sesión do 18 de agosto de 2017. NORMATIVA REGULADORA E EFECTOS: Artigo 102 e concordantes da Lei Xeral Tributaria e advertencia establecida no artigo 49.7 do Decreto 136/2012, de 31 de maio, polo que se aproba o Regulamento do canon da agua e do coeficiente de verquido a sistemas públicos de depuración de augas residuais. No relativo ao canon da auga, a falta de pago no período voluntario suporá a esixencia do canon da auga directamente ao contribuínte pola vía de constrinximento pola consellería competente en materia de facenda da Xunta de Galicia. A repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes dende que se entenda producida a notificación. PRAZO DE EXPOSICIÓN: 15 días. Oza-Cesuras, 18 de agosto de 2017. O ALCALDE, Asdo.- José Pablo González Cacheiro.
25/08/2017 | Administración LocalMunicipal
Oleiros
Urbanismo
Aprobación definitiva Modif. Puntual núm.6 do PXOM por Orde de 26.07.2017.

Por Orde do 26 de xullo de 2017 da Conselleira de Medio Ambiente e Ordenación do Territorio, aprobouse definitivamente a MODIFICACIÓN PUNTUAL Nº 6 DO PXOM, NA ALIÑACIÓN DA PARCELA SITUADA NA RÚA DOUTOR FLEMING Nº 7, en SERANTES. De conformidade co art.82.3 da Lei 2/2016 e art.70 da Lei 7/1985, de 2 de abril, reguladora das bases de réxime local, o Concello publicará no Boletín Oficial da Provincia a NORMATIVA e ORDENANZAS do PXMO aprobado definitivamente. Ao efecto procédese á publicación no BOP do CONTIDO DA MODIFICACIÓN PUNTUAL QUE AFECTA UNICAMENTE AO PLANO QUE FIGURA NO ANEXO III do documento de modificación puntual (documento de 29.06.2016 nº 9620) Oleiros, 18 de agosto de 2017. O Alcalde-Presidente, Asdo.: Ángel García Seoane.
25/08/2017 | Administración LocalMunicipal
Ferrol
Cultura
Anuncio da aprobación inicial do expediente de modificación do anexo de subvencións

O Pleno do Concello de Ferrol, en sesión realizada o día 8 de agosto de 2017, aprobou inicialmente o expediente de modificación do anexo de subvencións nominativas do orzamento xeral do Concello de Ferrol de 2015, prorrogado para 2017, do negociado de Cultura. Este acordo será obxecto de exposición pública no taboleiro de anuncios do Concello de Ferrol durante o prazo de quince días hábiles, que contarán dende a publicación do anuncio no boletín Oficial da Provincia para que os interesados poidan examinar o expediente e presentar as alegacións que consideren oportunas, de conformidade co establecido no artigo 169.1 do texto refundido aprobado por RDL 2/2004 de 5 de marzo. No suposto de non presentarse reclamacións contra este acordo, o expediente considerarase definitivamente aprobado, debendo cumplirse os trámites previstos no artigo 169 do RDL 2/2004 de 5 de marzo. No caso de presentarse reclamacións, o Pleno disporá de un mes para resolvelas. Ferrol, 22 de agosto de 2017 O concelleiro delegado de Cultura Jesús Basterrechea López
25/08/2017 | Administración LocalMunicipal
Moeche
Aprobación inicial da modificación da ordenanza fiscal reguladora da taxa pola visita e utilización das instalacións do castelo de Moeche

O Pleno deste Concello, en sesión ordinaria celebrada o día 17 de agosto de 2017, acordou a aprobación provisional da modificación da Ordenanza fiscal reguladora da taxa pola visita e utilización das instalacións do castelo de Moeche. E en cumprimento do disposto no artigo 17.2 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, sométese o expediente a información pública polo prazo de trinta días a contar desde o día seguinte da inserción deste anuncio no Boletín Oficial da Provincia, para que os interesados 1 poidan examinar o expediente e presentar as reclamacións que estimen oportunas. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello https://sede.moeche.es/gl/. Se transcorrido devandito prazo non se presentaron reclamacións, considerarase aprobado definitivamente devandito Acordo. Moeche, 22 de agosto de 2017 A Alcaldesa Asdo. Beatriz Bascoy Maceiras 1 De conformidade co previsto no artigo 18 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, teñen a consideración de interesados aos efectos de reclamar contra Acordos provisionais: — Os que tivesen un interese directo ou resulten afectados por tales Acordos. — Os Colexios Oficiais, Cámaras Oficiais, Asociacións e demais Entidades legalmente constituídas para velar polos intereses profesionais, económicos ou veciñais, cando actúen en defensa dos que lles son propios.
25/08/2017 | Administración LocalConsorcios
Consorcio As Mariñas
Aprobación inicial do padrón fiscal da taxa pola recollida de residuos sólidos urbanos, segundo trimestre do ano 2017, que rexerá para o concello de Oleiros, zona b, que comprende Oleiros-Perillo-Maianca-Serantes-Dexo-Urb. Os Regos

O Presidente do Consorcio “As Mariñas” mediante resolución de data 18/08/2017, aprobou inicialmente o Padrón fiscal da taxa pola recollida de residuos sólidos urbanos correspondente ó segundo trimestre do ano 2017, que rexerá para o Concello de Oleiros, na zona denominada “B”, que comprende OLEIROS-PERILLO-MAIANCA-SERANTES-DEXO-URB OS REGOS. O Padrón quedará exposto ó público na Sede do Consorcio, sita no Lugar de Bos, naves O Carballal, 4, Guísamo, Bergondo, polo prazo de trinta días, segundo establece o artigo 17.1 do Real Decreto Lexislativo 2/2004 de 5 de marzo polo que se aproba o texto refundido da Lei Reguladora de Facendas Locais, contados a partir do seguinte ó da publicación do presente edicto no Boletín Oficial da Provincia, ós efectos da notificación colectiva conforme ó artigo 102.3 da Lei xeral tributaria. Durante o mencionado prazo poderanse presentar as reclamacións oportunas de conformidade co establecido nos artigos 108 da Lei 7/1985, de 2 de abril, reguladora das bases do réxime local, -modificado pola Lei 57/2003, de 16 de decembro- e 19 do Real Decreto Lexislativo 2/2004 de 5 de marzo. As reclamacións, dirixidas ó Consorcio, poderán presentarse no rexistro xeral do Concello arriba citado. O presente Padrón fiscal entenderase aprobado definitivamente si, no prazo de exposición ó público, non se presentase reclamación algunha. Bergondo, 18 de agosto de 2017 O Presidente José Antonio Santiso Miramontes
14/08/2017 | Administración LocalMunicipal
Santa Comba
Formalización contrato. Obra PAS 15: Abastecemento auga a zona norte da Pereira

a) Organismo: Concello de Santa Comba (A Coruña). b) Dependencia que tramita o expediente: secretaría municipal -adxunto a secretaría- c) Número de expediente: 2015.3110.0162.0 / 4/2016 (PAS 2015) d) Dirección de internet do perfil de contratante: http://santacomba.es ou a Plataforma de Contratos Públicos de Galicia a) Tipo: obras. b) Descrición: Abastecemento de auga a zona norte da Pereira c) Lote (de ser o caso): Non procede. d) CPV (Referencia de nomenclatura): 45231100-6 (Traballos xerais de construción de tubaxes) e) Acordo marco (se procede): Non procede. f) Sistema dinámico de adquisicións (se procede): Non procede. g) Medio de publicación do anuncio de licitación: Perfil de contratante municipal h) Data de publicación do anuncio de licitación: 01/09/2016 a) Tramitación: ordinaria. b) Procedemento: procedemento negociado sen publicidade.4. Valor estimado do contrato: 194260,37 euros.5. Orzamento base de licitación: Importe neto: 194260,37 euros. Importe total: 235055,05 euros.6.- Formalización do contrato: a) Data de adxudicación: 20/07/2017. b) Data de formalización do contrato: 31 de xullo de 2017. c) Contratista: Obras y Viales Galicia, SL (Oviga, SL). d) Importe ou canon de adxudicación. Importe neto: 153239,67 euros. Importe total: 185420 euros. e) Vantaxes da oferta adxudicataria: por resultar a oferta economicamente máis vantaxosa para os intereses da Administración ao acadar a maior puntuación das ofertas admitidas despois de se ponderar os criterios de valoración que se establecen no prego de cláusulas administrativas particulares que rexen a licitación. Obra incluída no Plan de Acción Social (PAS 15) da Deputación provincial da Coruña que financia o 100 % da obra. En Santa Comba, 4 de agosto de 2017 A alcaldesa María Josefa Pose Rodríguez